《圃中问讯梅友老榦疏花有足喜者》
宋代·郑清之

洗出金滩锁骨沙，种成老树竞槎牙。
冰霜历尽肌生玉，窗牖寒深影到纱。
旧岁枝头新岁景，十分好处一分花。
谁言冷圃惟秋菊，春意撩人乃尔耶。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。